കാലാവസ്ഥാ ഉച്ചകോടിക്ക് തുടക്കമായി എഡിന്ബര്ഗ് : ഐക്യരാഷ്ട്ര സഭയുടെ 26ാം കാലാവസ്ഥാ ഉച്ചകോടിക്ക് സ്കോട്ട്ലാന്റിലെ ഗ്ലാസ്ഗോയില് തുടക്കമായി. നവംബര് 12 വരെ നീണ്ടു നില്ക്കുന്ന ഉച്ചകോടിയില് ജോ ബൈഡന്, നരേന്ദ്രമോദി എന്നിവരുള്പ്പെടെ 200 ഓളം രാജ്യങ്ങളില് നിന്നുള്ള ലോകനേതാക്കളും കാലാവസ്ഥാ വിദഗ്ധര്, വ്യവസായമേഖലയില് നിന്നുള്ളവര്, അന്താരാഷ്ട്ര സംഘടനകളില് നിന്നുള്ളവര്, പരിസ്ഥിതി പ്രവര്ത്തകര് തുടങ്ങിയവര് പങ്കെടുക്കും. കാലാവസ്ഥ വ്യതിയാനവുമായി ബന്ധപ്പെട്ട വിഷയങ്ങള് ചര്ച്ച ചെയ്യും. സപ്ലൈ ചെയിന് റെസിലിയന്സ് എന്ന വിഷയത്തില് യു.എസ് പ്രസിഡന്റ് ജോ ബൈഡന് ആതിഥേയത്വം വഹിക്കുന്ന പരിപാടിയില് മോദി പങ്കെടുക്കും. പാരിസ് കാലാവസ്ഥാ ഉടമ്ബടിയില് പ്രതിപാദിക്കുന്ന ലക്ഷ്യങ്ങള് കൈവരിക്കാനാന് ലോകരാജ്യങ്ങള് കൈക്കൊണ്ട നടപടികള് ഉച്ചകോടി വിലയിരുത്തും. കാലാവസ്ഥാ വ്യതിയാനം ചെറുക്കാന് കൂടുതല് കാര്യക്ഷമമായ നടപടികളെടുക്കുന്നത് സംബന്ധിച്ചും വിശദമായ ചര്ച്ചകള് നടക്കും. പാരിസ് ഉടമ്ബടി പ്രകാരം ലോകത്ത് താപനില നിയന്ത്രിച്ച് നിറുത്താനായി 2050 ഓടെ കാര്ബണ് പുറന്തള്ളല് അവസാനിപ്പിക്കുമെന്ന് അമ്ബതിലേറെ രാജ്യങ്ങള് പ്രഖ്യാപിച്ചിട്ടുണ്ട്. കോണ്ഫറന്സ് ഫ് പാര്ട്ടീസ് ടു ദ യു.എന്. ഫ്രെയിംവര്ക്ക് കണ്വെന്ഷന് ഓണ് ക്ലൈമറ്റ് ചെയ്ഞ്ചിന്റെ സി.ഒ.പി 26 ാമത് സമ്മേളനം കഴിഞ്ഞ വര്ഷം നടക്കാനിരുന്നതാണെങ്കിലും കൊവിഡിനെ തുടര്ന്ന് ഈ വര്ഷത്തേക്ക് മാറ്റി വയ്ക്കുകയായിരുന്നു. ലോകം അഭിമുഖീകരിച്ചു കൊണ്ടിരിക്കുന്ന കാലാവസ്ഥാ പ്രതിസന്ധി നിയന്ത്രിക്കുന്നതിന് അവസാന സാദ്ധ്യതയായാണ് സി.ഒ.പി 26നെ വിശേഷിപ്പിക്കുന്നത്.